थीम और थ्योरी जैसे मसलों से होता यह है कि उसमें किसी की जवाबदेही नहीं दिखती है। हम ऐसा करेंगे या कर रहे हैं के भाव की निरंतरता दिखती है। लंबा लंबा लेख लिखने को मिलता है। संविधान की धारा का उल्लेख करने को मिलता है। जो कि एक देश एक चुनाव के मामले में ख़ूब किया गया। हज़ारों करोड़ लूट ले जा रहे हैं ये नेता सब। उद्योगपति लाखों करोड़ लोन गबन कर जा रहे हैं। मगर चार पांच हज़ार करोड़ का ख़र्चा बचाने के लिए यह ड्रामा किया जा रहा है। उस पब्लिक को एक बहस का मुद्दा दिया जा रहा है जो रोज़गार,शिक्षा और स्वास्थ्य की सुविधा मांगने दरवाज़े खड़ी है।